Tadžmahals

Tadžmahals - (ongl. Taj Mahal aba Tajmahal) īr bodīnkos Indėjuo, Agras miestė. Anou 1631-1654 m. būdavuojė aple 2000 žmuoniū. Mogolu imperatuorios Šakdakans anou ėšbūdavuojė, kāp mauzuoliejo sava brangiuosės žmuonas Arjumand Banu Begum, da žėnuomas kāp Mumtaz Mahal, garbē. Tadžmahals laikuoms geriausio Mogolu imperėjės bodīnko, anam īr vėsuokiū arkitektūras stėliu alemantu: persu, indu, torku ė islama. Dedliausē žėnuoma Tadžmahala vėita īr balta marmora mauzuolėjos, bat vėsos bodīnkos sosėded ėš šmuota kėtū arkitektūras alemantu. 1983 m. Tadžmahals palėka irašīts i UNESCO Svieta pavelda sāraša. Torėzmos Tadžmahala kuožnās metās aplonka aple 2-4 mėlėjuonā žmuoniū, ėš katrū aple 200 tūkst. ėš ožrobežė. Dėdliuojė daugoma anū atvīkst vėisesnēs metu mienesēs (spalė, lapkristė ė vasarė mienesēs). Diel saugoma i Tadžmahala galem atsėneštė 5 dalīkos, katrėi īr: ondou parmatoumuos buonkies, mažas video kameras, puortėoapėratā, muobilė̄jė tilipuonā ė mažė muotrėškėnē rėdėkiolē.